แฟนผมประจำเดือนหมด 28 เมษา เรามีเพศสัมพันธ์กันประมาณ 30 เมษาแต่ไม่ได้ป้องกัน แต่ว่าไม่ได้หลั่งในนะครับ พอมาวันนี้ 9 พฤษภา แฟนผมเริ่มมีอาการพะอืดพะอม เวียนหัว คลื่นไส้ เริ่มเบื่ออาหาร แบบนี่มีโอกาสที่จะเป็นอาการแพ้ท้องไหมครับ แต่ระหว่างวันที่30-9 แฟนผมมีเรื่องให้เครียดทุกวัน ร้องไห้เกือบทุกวัน มีส่วนที่จะเป็นอาการของการเครียดสะสมไหมครับ
สวัสดีค่ะ อาการคลื่นไส้ พะอืดพะอม เบื่ออาหารนั้น ไม่ใช่กลุ่มอาการที่จำเพาะเจาะจงต่อการตั้งครรภ์การมีเพศสัมพันธ์ไม่ป้องกัน ไม่หลั่งในนั้น ยังทำให้มีโอกาสตั้งครรภ์ได้ถึงประมาณ 4-20% จึงควรหลีกเลี่ยงการใช้วิธีการดังกล่าวเพื่อคุมกำเนิดตอนนี้สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามรอบปกติคือมาช้าเกินไปกว่า 35 วันไปแล้วนั้น ควรไปยืนยันผลที่รพ.และหาสาเหตุอื่นๆที่ทำให้ประจำเดือนไม่มาหรือทำให้มีอาการคลื่นไส้ พะอืดพะอมได้ต่อไป ความเครียดเป็นสาเหตุทำให้เกิดอาการต่างๆได้ แต่ควรตัดสาเหตุทางกายที่เป็นไปได้ออกไปก่อน